கேள்வி: அட்லஸ் (எலும்பு) பற்றி நீங்கள் என்ன அறிந்துள்ளீர்கள்?
பதில்: Image:Gray305.png‎ மனித உடல் மண்டையோட்டைத் தாங்கி நிற்பது முள்ளந்தண்டு நிரல் ஆகும். மனித உடலில் மொத்தம் உள்ள 33 முள்ளந்தண்டெலும்புகளில் (கழுத்து முள்ளந்தண்டெலும்புகள்-7, நெஞ்சு முள்ளந்தண்டெலும்புகள்-12, நாரி முள்ளந்தண்டெலும்புகள்-5, திருவெலும்பு-5, வாலெலும்பு-4) முதலாவது கழுத்து முள்ளந்தண்டெலும்பு அட்லசு எனவும் இரண்டாவது கழுத்து முள்ளந்தண்டெலும்பு ஆக்சிஸ் எனவும் அழைக்கப்படுகின்றன. அட்லசு கபால எலும்புகளில் ஒன்றான ஆக்சிபிட்டல் எலும்புடன் இணைந்து இயங்கி வருகிறது. அத்தகைய சிரசைத் தாங்கி நிற்கும் கழுத்து முள்ளந்தண்டெலும்பு அட்லசு (தொன்மவியல்) நினைவாக அவன் பெயரிலேயே அழைக்கப்படுகிறது.